**GUVERNUL**

**HOTĂRÂRE Nr. \_\_\_**

**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**cu privire la înființarea întreprinderii administratoare a Parcului de Tehnologii Avansate „Moldova HiTech Park”**

În temeiul art. 6 alin. (1) lit. (e¹) din Legea nr. 121/2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), art. 8, art. 11 alin. (2) din Legea nr. 206/2025 privind reglementarea regimului special de creare și funcționare a Parcului de Tehnologii Avansate „Moldova HiTech Park” (Monitorul Oficial al Republicii Moldova, 2025, nr. 381-384, art. 503), Guvernul HOTĂRĂŞTE:

**1**. Se acceptă fondarea unei societăţi cu răspundere limitată cu capital de stat şi privat, ai cărei fondatori sunt: Agenția Proprietății Publice, care va deține 55 % din capitalul social, Consiliul municipal Chișinău, care va deține 15 % din capitalul social, Consiliul orășenesc Stăuceni, care va deține 15% din capitaul social, Universitatea Tehnică din Moldova, care va deține 7,5 % din capitalul social și Universitatea de Stat de Medicină și Farmacie „Nicolae Testemițanu” care va deţine 7,5% din capitalul social.

**2**. Se stabileşte că Agenția Proprietăţii Publice va exercita funcția de deținător al părților sociale ale statului în cadrul societății comerciale înființate.

**3**. Se permite utilizarea denumirii oficiale a statului „Moldova”, în denumirea societății – Societatea cu Răspundere Limitată „Moldova HiTech Park”.

**4**. Agenţia Proprietății Publice va elabora proiectul actului de constituire și va organiza adunarea de constituire.

**5**. Mărimea capitalului social, contribuția fiecărui fondator, domeniile de activitate, organele de conducere și control ale societății, vor fi stabilite prin actul de constituire al societății.

**6.** Agenția Servicii Publice va asigura înregistrarea societăţii cu răspundere limitată ce se fondează, în modul stabilit de legislaţie.

**7.** Se împuternicește domnul Roman Cojuhari, director general al Agenției Proprietății Publice, pentru semnarea actului de constituire al societății ce se înfiinţează.

**8.** Prezenta hotărâre intră în vigoare la data publicării în Monitorul Oficial al Republicii Moldova.

|  |  |
| --- | --- |
| **PRIM-MINISTRU**  ***Contrasemnează:***  **Viceprim-ministru, ministrul dezvoltării economice și digitalizării**  **Ministrul Educației și Cercetării** | **Dorin RECEAN**  **Doina NISTOR**  **Dan PERCIUN** |